སྤྱི་ཚེས་༢༨ཉིན་གྱི་ཕྱི་དྲོར།རྒྱལ་ཁབ་འཕྲལ་བསྟུན་དོ་དམ་སྡེ་ཁག་གིས་རྒྱལ་ཁབ་ཆུ་ཐོག་འཕྲལ་བསྟུན་མྱུར་སྐྱོབ་ཁྲུང་ཆིང་ཁྲང་ཧྭང་རུ་ཁག་གི་ཆུར་འཛུལ་མི་སྣ་༧་དང་གཏིང་འཛུལ་རུ་མི་༤།གཏིང་འཛུལ་སྨན་པ་གཅིགཏུན་༤༠ཅན་གྱི་ལྗིད་འདེགས་གྲུ་གཟིངས་གཅིག་བཅས་ཝན་ཀྲོའུ་ཁུལ་དུ་མངགས་གཏོང་བྱས་ཡོད་པ་རེད།དྲག་ཆས་ཉེན་རྟོག་ཁྲུང་ཆིང་སྤྱི་ཁྱབ་རུ་ཁག་གི་གྲུ་གཟིངས་རུ་དཔུང་གིས་ཆུར་འཛུལ་མི་སྣ་༡༧ཚུད་པའི་ཆེད་ལས་མི་སྣ་༢༤ཡིས་མྱུར་སྐྱོབ་སྒྲིག་ཆས་ཁྱེར་ཏེ་དུས་ཐོག་དུ་མྱུར་སྐྱོབ་བྱས་པ་དང་།དྲག་ཆས་ཉེན་རྟོག་ཁྲུང་ཆིང་སྤྱི་ཁྱབ་རུ་ཁག་གི་འགན་ལེན་རུ་ཁག་གསུམ་པའི་ཆབ་སྲིད་ཨུ་ཡོན་ཕུའུ་ཅན་ཕིང་གིས་གསར་འགོད་པར།ཆུ་རྒྱུན་དྲག་པའི་དབང་གིས་ཆུ་འོག་གི་གནས་ཚུལ་རྙོག་འཛིང་ཆེ་ཞིང་།ཆུ་འོག་ནས་འཚོལ་ཞིབ་ཚད་ལེན་སྒྲིག་འཛུགས་བྱེད་སྐབས།འཕྲུལ་ཆས་ཀྱི་ཚོད་འཛིན་ལ་ཤུགས་རྐྱེན་ཆེན་པོ་ཐེབས་ཡོད་ཅེས་གསུངས་པ་རེད།